24. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 789 της 12/21 Νοεμ. 1962 (ΦΕΚ Α' 201) Περί ιδρύσεως εδρών και θέσεων προσωπικού εν τη Ανωτάτη Γεωπονική Σχολή Αθηνών. Έχοντες υπ’ όψιν:α)τας διατάξεις των άρθρ. 31 (παρ. 4) του Ν.Δ. 3974/1959 και 1 του Ν.Δ. 1261/1949, β)την γνώμην της Συνελεύσεως των Καθηγητών της Ανωτάτης Γεωπονικής Σχολής Αθηνών διατυπωθείσαν κατά τας συνεδρίας αυτής της 30.6.1961, 17.12.59 και 10.8.1961, γ)την υπ’ αριθ. 648/1962 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και δ)την υπ’ αριθ. 719/1962 γνωμοδότησιν του Συμβουλίου της Επικρατείας, προτάσει των Ημετέρων Υπουργών επί της Εθνικής Παιδείας και Θρησκευμάτων και επί των Οικονομικών, απεφασίσαμεν και διατάσσομεν: Άρθρον Μόνον.-1.Ιδρύονται παρά τη Ανωτάτη Γεωπονική Σχολή Αθηνών. α)1 τακτική επί μισθώ έδρα «Γεωργικών Κατασκευών» έχουσα ως περιεχόμενον την αγροτικήν οικοδομικήν, την τοπογραφίαν, την αγροτικήν οδοποιΐαν, τας χωματουργικάς εργασίας και την εφηρμοσμένην μηχανικήν. β)Θέσεις προσωπικού προστιθέμεναι εις τας υφισταμένας θέσεις της Σχολής ταύτης, ως ακολούθως: Κλάδος Επιμελητών Εργαστηρίου Γεωργικής Χημείας: 1 θέσις επί βαθμώ 7ω-2ω. Κλάδος Επιμελητών Εργαστηρίου Φυσιολογίας και Μορφολογίας Φυτών: 1 θέσις επί βαθμώ 7ω-2ω. Κλάδος Βοηθών Εργαστηρίου Γαλακτοκομίας: 1 θέσις επί βαθμώ 7ω-2ω. Κλάδος Βοηθών Εργαστηρίου Γενετικής: 1 θέσις επί βαθμώ 7ω-2ω. Κλάδος Βοηθών Φροντιστηρίου Εισαγωγής εις την Γεωργίαν και Συγκριτικής Γεωργίας: 1 θέσις επί βαθμώ 7ω-2ω. 2.Μετατρέπονται αι παρά τη Ανωτάτη Γεωπονική Σχολή επί επιμισθίω ή επιδόματι έδραι:α)της Γαλακτομίας και β)της Μικροβιολογίας (Γενικής και Γεωργικής) εις τακτικάς επί μισθώ έδρας. Εις τους αυτούς Υπουργούς επί των Οικονομικών και Εθνικής Παιδείας και Θρησκευμάτων ανατίθεμεν την δημοσίευσιν και εκτέλεσιν του παρόντος Δ/τος. 